ברית עולם

ברית עולם היא מפלגה ישראלית שהוקמה בשנת 2005. חברי התנועה עסקו בעבר בפעילויות חברתיות; התמודדה בבחירות בשנים 2006, 2009, 2013, 2015, 2019/1 ו- 2019/2 אך לא עברה את אחוז החסימה.

בבחירות לכנסת ה-20 מפלגת ברית עולם העניקה את הפלטפורמה שלה עבור פעילותה של נבחרת העם (הזמנית) - שמטרתה למגר את השחיתות בממסד הישראלי ולפעול לשינוי שיטת הממשל מדמוקרטיה ייצוגית לדמוקרטיה ישירה - בה נבחרי ציבור ייבחרו באופן ישיר על ידי האזרחים על פי מקצועיותם ומנהיגותם.

בבחירות לכנסת ה-21 באפריל 2019, זכתה ברית עולם ב-216 קולות בלבד; המפלגה עם מספר הקולות הכי נמוך בבחירות לכנסת ה-21.
בבחירות לכנסת ה-22 שימשה המפלגה כמפלגת מדף לרשימת "צפון" שמטרתה פיתוח הצפון ורווחת תושבי האזור מכל המגזרים

עקרונות המפלגה "נבחרת העם (הזמנית)"
 יצירת חברת מופת בישראל אשר מנהיגיה נבחרים באופן ישיר על ידי העם ופועלים לייצוג ושיקוף עמדתם של האזרחים נאמנה בכנסת ישראל
 שינוי שיטת השלטון מדמוקרטיה ייצוגית (שיטת המפלגות והקואליציות) לדמוקרטיה ישירה (בחירה ישירה במנהיגים וחברי כנסת) תוך שימוש באמצעים טכנולוגיים המאפשרים את היתכנות השיטה
 מיגור תופעת השחיתות בכל מוסדות המדינה

עקרונות המפלגה "צפון" 
 הישרדות עירונית (חיזוק מבנים כמענה לרעידת אדמה אפשרית)
 שיפור תשתיות הבריאות, הכבישים והתחבורה הציבורית - כולל הקמת שדה תעופה אזורי.
 פיתוח אזורי תעסוקה וחיזוק החקלאות והתיירות באזור הצפון.
 הקמת אוניברסיטה בגליל.
 תמריצים למעבר אוכלוסייה לצפון.

מועמדי המפלגה בבחירות לכנסת
רשימת המועמדים במפלגה לקראת הבחירות לכנסת בהן השתתפה:
 הכנסת השבע עשרה: עופר ליפשיץ, ראפע חלבי, מאיר בן זיכרי,, בבחירות אלו קיבלה המפלגה 2,011 קולות.
 הכנסת השמונה עשרה: כנרת גולן הוז, ירון ימיני, יעקב בן יששכר,, בבחירות אלו קיבלה המפלגה 678 קולות.
 הכנסת התשע עשרה: עופר ליפשיץ, חיים בלייש, איילה סבאג. בבחירות אלו קיבלה המפלגה 761 קולות.
 הכנסת העשרים: יהונתן כסיף, רפי רותם, יניב פריאל, מלי אלפסי. בבחירות אלו קיבלה המפלגה 886 קולות.
 הכנסת העשרים ואחת: עופר ליפשיץ (מועמד יחיד). בבחירות אלו קיבלה המפלגה 216 קולות.
 הכנסת העשרים ושתיים: עידן לב-רן, אבייתר בן-פורת, מיכל גלר, ג'יהד מוסטפא, מוזי אנידג'ר, ורדה קורן, אחמד זועבי, שמעון פרץ, חנה קארו. בבחירות אלו קיבלה המפלגה 725 קולות.

הערות שוליים

 

מפלגות בישראל שמעולם לא עברו את אחוז החסימה